เรื่องร้องเรียน: โรงหมักปุ๋ย กทม.   และโรงขยะ ที่อยู่ในบริเวณ อ่อนนุช 86ทั้งหมด   กลิ่นคือ แย่มาก  กลิ่งปุ๋ยหมัก ทั้งๆ ที่ตอนนี้ สภาพ อากาศ หน้าออกไปสูดอากาศข้างนอกบ้านแต่บ้านฉันกลับต้องปิดบ้าสนิท เพราะกลิ่นขยะ ที่แย่ๆ กับการจัดการไม่ดีของกทม.  ขอร้อง  โรงปุ๋ยหมักคือ ไม่มีที่ปิด มิดชิด  มันไม่ได้มาตรฐาน  กลิ่นออกมา ทั่วอยู่แล้ว ดิฉันต้องติดตั้งเครื่อง วัดกลิ่นที่บ้าน ปรากฎว่า จริง คือ กลิ่นมาอย่างเยอะและบ่อยมาก ตามรูปที่แนบมา
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ เมื่อวันที่ 15 ธันวาคม 2565 เวลา 22.48 น. บริเวณตำแหน่งปัญหาที่รับแจ้ง โรงหมักปุ๋ย กทม. และ โรงขยะบริเวณซอยอ่อนนุช 86 นั้น ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย ได้ประสานกับบริษัทผู้รับจ้างให้ดำเนินการแก้ไขปัญหากลิ่นเหม็นจากมูลฝอยโดยเร่งด่วน ดังนี้ 1. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 2. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 3. กำชับผู้รับจ้างให้ใช้วัสดุปิดคลุมกองปุ๋ยหมักให้มิดชิด 4. ล้างทำความสะอาดโรงงานและบริเวณอาคารมูลฝอยอย่างสม่ำเสมอ 5. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆ พื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น 6. ดุแลปรับปรุงภูมิทัศน์โรงงานกำจัดมูลฝอย
ความเห็นของผู้แจ้ง: กลิ่นเหมือนเดิม ฝุ่นก็เยอะ
พื้นที่: แขวงประเวศ เขตประเวศ กรุงเทพมหานคร